22. ΝΟΜΟΣ 5905 της 15/16 Νοεμ. 1933 Περί πληρώσεως θέσεων στρατιωτικών δικαστικών συμβούλων δ΄ τάξεως. Άρθρον 1 (Προσωρινής ισχύος). Άρθρον 2 Η αληθής έννοια του άρθρ. 4 του ν. 4578 π. οργανισμού της χωροφυλακής (τ. 4) και του άρθρ. 53 του ν. 5121 π. οργανισμού της πολεμικής αεροπορίας (τ. 38) είναι ότι η εν τω συνοπτικώ πίνακι συνθέσεως του οργανισμού της χωροφυλακής προβλεπομένη μία θέσις στρατ. δικαστικού συμβούλου γ΄ τάξεως και η εν τω εδαφ. 3 του άρθρ. 53 του ν. 5121 προβλεπομένη ετέρα τοιαύτη ενός δικαστικού συμβούλου γ΄ τάξεως είναι οργανικαί και επί πλέον των αναφερομένων υπό του εδαφ. 10 του άρθρ. 5 του από 21 Οκτ. 1932 Π.Δ. κωδικοποιηθέντος ν. 4443 π. στελεχών του εν ειρήνη στρατού (τ.36) οργανικών θέσεων τούτων. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 